**Vedlegg B: Intervjuguide**

Intervjuguide tilknyttet forskingsprosjektet: *«Leasing – Et bærekraftig effektiviseringstiltak?»*

**Innledning:**

Dette forskningsprosjektet er en bacheloroppgave ved Forsvarets høgskole, Sjøkrigsskolen. Hensikten med oppgaven er å undersøke om en leasingavtale på Forsvarets M02 membranuniform vil redusere klimaavtrykk og kostnader knyttet til leveransen, uten å redusere operativ tilgjengelighet. Dette intervjuet skal bidra med relevant kunnskap og data, samt nyansere problemstillingen.

**Problemstilling til dette prosjektet er:**

«*Hvordan vil en leasingavtale på bekledning i Forsvaret påvirke kostnader, klima og operativtilgjengelighet?»*

**Vår forståelse av leasing som begrep:**

Med leasing menes en avtale hvor Forsvaret betaler for bruksrett på uniformer fra leverandør, fremfor å kjøpe inn uniformer selv. Returlogistikk og reparasjon/erstatning av uniformer vil være en sentral del av en slik avtale.

**Formalia:**

* Intervjuet blir gjennomført som individuelle intervju som har en semi-strukturert form. Dette for å skape fleksibilitet i intervjuet.
* Lydopptaker vil bli brukt i løpet av intervjuet for å sørge for å få med oss all informasjon, og for å kunne eventuelt gjengi det korrekt ved behov.
* Deler av intervjuet vil bli transkribert, og det gis mulighet til gjennomlesing av notatene hvis ønskelig.
* Alle sitater/gjengivelser vil fremlegges for godkjenning i forkant av innlevering/publisering av oppgaven.
* Alle respondenter vil bli anonymisert. Stilling/avdeling vil muligens komme frem. Dette avklares med respondent.
* Oppgaven er ugradert.
* Studien er meldt til Norsk samfunnsvitenskapelig datatjeneste AS (NSD) og Forsvarets høgskole.
* Du kan når som helst trekke deg fra intervjuet.
* Varigheten vil variere, men ca. 30 min-90 min.
* Samtykkeerklæring: skriv under (Skriv ut, signer og send tilbake enten bilde eller via skanning).
* Noen spørsmål?

(Spørsmål på neste side)

**Spørsmål:**

**Bakgrunn**

1. Hva er din stilling i (NAVN BEDRIFT) og hva jobber du med?
2. Hva betyr leasing for deg?

**Leasing**

1. Hvordan praktiserer dere leasing-/utleieavtaler?

* Stikkord: forsyningskjeder, samarbeidspartnere

1. Hva er viktig for dere i en leasing-/utleieavtale?

* Stikkord: Avtalens varighet, avskrivningstid, kostnader, kundesegment etc.

1. Hva tror du er fordelene med leasing for (NAVN BEDRIFT) sine kunder?
2. Hvilke utfordringer mener du er forbundet med leasing?
3. Hvis dere utfører vedlikehold på leasede/utleide eiendeler, hvordan gjøres dette og hva er viktig i prosessen?

* Stikkord: Omfang av vedlikehold, reparasjonsrater, kasseringsrater, kostnader per reparasjon

1. Er det noen andre forhold som vi ikke har snakket om som du tenker er hensiktsmessig å ta opp i lys av problemstillingen?